Lørdag aften havde Frederikshavn White Hawks mulighed for at indtage andenpladsen i Metal Ligaen. Desværre slog høgene ikke til, og det betød sejr til Odense Bulldogs.

Trods opbakning fra tilskuerpladserne, lykkedes det ikke for Frederikshavn White Hawks at hente en sejr på Odense Isstadion. Hjemmeholdet slog høgene 4-2, og White Hawks ligger dermed fortsat på fjerdepladsen i Metal Ligaen. Næste opgave for White Hawks er en udekamp mod Esbjerg Energy, der spilles på tirsdag klokken 19.